**Gunnar Bovim** (født 2. februar 1960 i Bergen) er en norsk lege. Han var rektor ved Norges teknisk-naturvitenskapelige universitet (NTNU) frem til august 2019. Etter at han fratrådte som rektor, gikk han over i en rådgiverstilling for rektor, og arbeider med forsknings- og utdanningspolitikk ved universitetet. I tillegg har han ulike styre- og utvalgsoppdrag. Kunnskapsdepartementet oppnevnte et nytt styre for Forskningsrådet sommeren 2023. Bovim ble da utnevnt som ny styreleder.

Utdannelse og karriere
----------------------

Bovim ble utdannet lege i 1985 ved Universitetet i Bergen. Han videreutdannet seg til spesialist i nevrologi i 1993, og tok doktorgraden i nevrologi ved Universitetet i Trondheim samme år.

I 1998 ble han professor i nevrologi ved Det medisinske fakultet.

Fra 1996 til 1998 var han prodekan, og fra 1999 til 2005 dekan, ved Det medisinske fakultet. I perioden 2000–2005 var han leder for tematisk satsingsområde medisinsk teknologi ved NTNU.

I 2005 ble han ansatt som viseadministrerende direktør og i 2006 som administrerende direktør ved St. Olavs hospital. I 2009 begynte han som administrerende direktør i Helse Midt-Norge, en stilling han hadde til han tiltrådte som rektor ved NTNU i 2013.

Han ble ansatt som rektor ved NTNU 6. desember 2012, og tiltrådte 1. august 2013. I oktober 2016 ansatte NTNUs styre ham for en ny fireårsperiode.

Bovim har – og har hatt – en rekke styreverv, nasjonalt og internasjonalt; blant annet som medlem av Hovedstyret og leder for Divisjonsstyret for samfunn og helse i Norges forskningsråd, og som leder av Norsk nevrologisk forening (1998–99). I perioden 2004–2007 var han Norges delegat i European Medical Research Council, og fra høsten 2013-2017 var han medlem i styret for Universitets- og høgskolerådet (UHR). Medlem i Research Policy Working Group under European University Association (EUA) 2013-2017. 

Bovim har publisert en rekke vitenskapelige artikler og ble i 1993 tildelt Norsk Migreneselskaps forskningspris. I 1995 mottok han Dr Ragnar Forbergs stipend.

I november 2016 tiltrådte han som ny styreleder for Oslo universitetssykehus HF.

I 2018 ble han oppnevnt til styreleder i Innovasjon Norge for perioden 2018–2020, reoppnevnt for perioden 2020-2022.

I 2019 fikk han både kritikk og ros for håndtering av ytringsfriheten i Eikrem-saken ved NTNU.

Bovim valgte å trekke seg som rektor høsten 2019, to år før åremålsperioden var omme, etter å ha informert NTNUs styre om at han innledet et forhold til en av sine kolleger. Begge satt i NTNUs ledergruppe, og et eksternt advokatfirma ble innleid for å vurdere eventuelle habilitetsproblemer. Bovim ba imidlertid styret om å få slutte som rektor allerede før konklusjonen fra firmaet forelå.

Etter sin avgang som rektor har han arbeidet med undervisnings- og forskningspolitiske oppgaver som rådgiver for NTNUs ledelse.

I 2020 ble han oppnevnt som styreleder i Olavshallen AS og i Stiklestad nasjonale kultursenter AS, (senere endret navn til Museene Arven AS). 

Fra 2020 er han styremedlem i Copenhagen Business School (CBS), og i Safetec AS (teknologifirma)

I 2021 ble Bovim oppnevnt av Helse-og omsorgsdepartementet i ekspertutvalg om bruk av koronavaksiner, av Forsvarsdepartementet til styremedlem i Forsvarets forskningsinstitutt, og av Kunnskapsdepartementet i ekspertutvalg for akademisk ytringsfrihet.

I perioden 17. desember 2021 - 2. februar 2023 ledet Bovim Helsepersonellkommisjonen som la frem NOU 2023;4 Tid for handling

i 2023 oppnevnte Kunnskapsdepartementet nytt styre for Forskningsrådet. Bovim ble utnevnt som ny styreleder, etter Kristin Halvorsen. Det nye styret skal fungere i fire år fra 1. juli 2023.

Utmerkelser
-----------

I 2015 mottok han Den Norske Dataforenings topplederpris. I juryens begrunnelse het det blant annet: «Vinneren er en forkjemper for å sette søkelyset på utdanning innen IKT og realfag, noe Norge trenger for å utvikle ny industri. Vinneren leder en foregangsinstitusjon for samarbeid mellom akademia og næringsliv. Vinneren har en særdeles høy popularitet innad i institusjonen.»

Referanser
----------

1. ↑   www.dknvs.no[Hentet fra Wikidata]
2. ↑  Hanger, Mari Rian (10. september 2019). «Bovim får 1.250.000 som rådgiver». *www.universitetsavisa.no*. Besøkt 9. september 2021.
3. ↑  «Gunnar Bovim blir ny rektor ved NTNU» (pressemelding fra NTNU, 6. desember 2012)
4. ↑  Første dag som rektor ved NTNU Arkivert 25. september 2013 hos Wayback Machine. (videointervju fra NTNUs campuser, 1. august 2013)
5. ↑  Meland, Svein I. (26. oktober 2016). «Gunnar Bovim får ny periode som NTNU-rektor». *Adresseavisen*.
6. ↑  «Gunnar Bovim ny styreleder ved Oslo universitetssykehus HF» (Pressemelding fra NTNU
7. ↑  Furberg, Kristoffer (3. mai 2018). «Bovim valgt som ny styreleder». *universitetsavisa.no*. Arkivert fra originalen 4. mai 2018. Besøkt 3. mai 2018.
8. ↑  Oksholen, Tore (4. januar 2019). «Etterlyser støtte fra Bovim til instituttleder Riina Kiik». *universitetsavisa.no*. Arkivert fra originalen 4. januar 2019. Besøkt 4. januar 2019.
9. ↑  Bovim, Gunnar (28. november 2018). «Ytringsfriheten et ufravikelig prinsipp». *khrono.no*. Besøkt 5. oktober 2021.
10. ↑  Strand, Hilde Kristin (23. august 2021). «Trur frykt er grunnen til at tilsette ikkje støttar Eikrem». *khrono.no*. Besøkt 5. oktober 2021.
11. ↑  «Gunnar Bovim slutter som rektor ved NTNU». *www.forskerforum.no*. Besøkt 9. september 2021.
12. ↑  Kringstad, Kirsti (16. august 2019). «Gunnar Bovim går av som NTNU-rektor». *NRK*. Besøkt 16. august 2019.
13. ↑  Hanger, Mari Rian (10. september 2019). «Bovim får 1.250.000 som rådgiver». *universitetsavisa.no*. Besøkt 19. september 2019.
14. ↑  omsorgsdepartementet, Helse-og (16. april 2021). «Ekspertutvalg om virusvektorvaksiner». *Regjeringen.no* **(norsk)**. Besøkt 5. oktober 2021.
15. ↑  Kunnskapsdepartementet (20. juli 2021). «Anine Kierulf skal lede ekspertgruppen som skal se på akademisk ytringsfrihet». *Regjeringen.no* **(norsk)**. Besøkt 5. oktober 2021.
16. ↑  «NOU 2023: 4». *Regjeringen.no*. 2. februar 2023. Besøkt 10. januar 2024.
17. ↑  «Nytt styre oppnevnt for Forskningsrådet». *www.forskningsradet.no* **(norsk)**. Besøkt 20. september 2023.
18. ↑  Brandslet, Steinar (26. november 2015) «Topplederpris til NTNUs rektor». *Gemini.no*

Eksterne lenker
---------------

* (no) «Gunnar Bovim» i *Store norske leksikon*
* (no) Publikasjoner av Gunnar Bovim i forskningsdokumentasjonssystemet CRIStin Rediger på Wikidata

* (no) Publikasjoner av Gunnar Bovim i BIBSYS Rediger på Wikidata

* (en) Gunnar Bovim – profil hos ResearchGate Rediger på Wikidata


|  |  |  |
| --- | --- | --- |
| Forgjenger:**Torbjørn Digernes** | **Rektor ved NTNU**(2013–2019) | Etterfølger:**Anne Borg** |

|  |  |
| --- | --- |
| Oppslagsverk/autoritetsdata | Store norske leksikon **·** Wikistrinda **·** BIBSYS **·** VIAF **·** CRIStin **·** ResearchGate
 |